1 इ ईसू मसीह क बंसज बृच्छ अहइ। इब्राहीम क बंसज दाऊद क पूत ईसू मसीह अहइ।
2 इब्राहीम क बेटवा इसहाक।
इसहाक क बेटवा याकूब।
याकूब क बेटवन यहूदा अउर ओकर भाइयन।
3 यहूदा क बेटवन फिरिस अउर जोरह। (ओनकर महतारी तामार।)
फिरिस बेटवा हिस्रोन।
हिस्रोन बेटवा एराम।
4 एराम क बेटवा अम्मीनादाब।
अम्मीनादाब क बेटवा नहसोन।
नहसोन क बेटवा सलमोन।
5 सलमोन क बेटवा बोअज। (बोअज की महतारी राहब।)
बोअज क बेटवा ओबेद। (ओबेद की महतारी रूथ।) ओबेद क बेटवा यिसै।
6 यिसै क बेटवा दाऊद राजा।
दाऊद क बेटवा सुलैमान। (सुलैमान की महतारी उरिय्याह क पत्नी।)
7 सुलैमान क बेटवा रहबाम।
रहबाम क बेटवा अबिय्याह।
अबिय्याह क बेटवा आसा।
8 आसा क बेटवा यहोसाफात।
यहोसाफात क बेटवा योराम।
योराम क बेटवा उज्जियाह।
9 उज्जियाह क बेटवा योताम।
योताम क बेटवा आहाज।
आहाज क बेटवा हिजकियाह।
10 हिजकियाह क बेटवा मनस्से।
मनस्से क बेटवा आमोन।
आमोन क बेटवा योसिय्याह।
11 योसिय्याह क बेटवन यकुन्याह अउर ओकर भाइयन। (इस्राएल क मनइयन क कइदी बनाइ के बेबीलोनलइ जात क समइउ दुइनउँ जनमेन।)
12 बेबीलोन मँ लइ जाए क पाछेः
यकुन्याह क बेटवा सालतिएल।
सालतिएल क बेटवा जरुब्बाबिल।
13 जरुब्बाबिल क बेटवा अबीहूद।
अबीहूद क बेटवा इल्याकीम।
इल्याकीम क बेटवा अजोर।
14 अजोर क बेटवा सदोक।
सदोक क बेटवा अखीम।
अखीम क बेटवा इलीहूद।
15 इलीहूद क बेटवा एलीआजर।
एलीआजर क बेटवा मत्तान।
मत्तान क बेटवा याकूब।
16 याकूब क बेटवा यूसुफ।
यूसुफ मरियम क पति।
ईसू क महतारी मरियम। ईसू मसीह कहा गवा।
17 इ तहर इब्राहीम स दाऊद ताई चउदह पीढ़ी बीत गइन। अउर दाऊद स लइके कइदी बनाइके बेबीलोन पठए जाइ तलक चउदह पीढ़ी। अउर कइदी बनाइ के बेबीलोन पठए जाइ स मसीह क जनम ताईं चउदह पीढ़ी अउर भइन।
18 ईसू मसीह क जनम इ तरह भवाः जब ओकर महतारी मरियम क यूसुफ क साथ बरिच्छा भइ तउ बियाहे स पहिले ही पता लगि गवा कि उ पवित्तर आतिमा क सक्ति स ओकर गोड़ भारी होइ ग। 19 मुला होइवाला ओकर भतार यूसुफ एक ठु बढ़िया मनई रहा। उ इ बात क खोलिके बतावइ स बदनाम नाहीं होइ चाहत रहा। तउ उ मने मँ ठान लिहेस कि उ बरिच्छा क चुप्पे स पक्का न होइ दे।
22 इ सब कछू इ बरे भवा ह कि पर्भू नबी स जउन कछू कहवाएस, पूरा होइः 23 "सुना, कुँआरी कन्या गोड़े स भारी होइके एक बेटवा क जनमी। ओकर नाउँ इम्मानुएल रक्खा जाई।" (A) (जेकर अरथ अहइ, "परमेस्सर हमरे लगे बाटइ।")
24 जब यूसुफ नींदे स जागि गवा तउ उ उहइ किहेस जउन जेका करइ क पर्भू क दूत ओका हुकुम दिहेस। उ मरियम क बियाही के आपन घरे लइ आइ। 25 मुला उ जब ताईं उ पूत क जनम नाहीं दिहेस तब ताईं यूसुफ ओकरे लगे सोएस नाहीं। यूसुफ बेटवा क नाउँ ईसू राखेस।
- 1:20 दाऊद क बेटवा दाऊद क परिवारे क मनई, इस्राएल क दूसर राजा, मसीह क 1,000 बरिस पहिले।
Awadhi Bible: Easy-to-Read Version. Copyright © 2005 Bible League International.
